Diari Oficial de la Generalitat Valenciana


Sumari del DOGV 9762, del 09-01-2024 (2023/13955)

RESOLUCIÓ de 22 de desembre de 2023, de la Conselleria d'Hisenda, Economia i Administració Pública, per la qual es publiquen els projectes d'investigació de tesi a finançar i el nomenament de tutors de la Generalitat Valenciana de la convocatòria 2023 de les subvencions pel foment de la formació, la investigació i la transferència de coneixement entre el sistema universitari valencià i l'Administració pública valenciana en l'àmbit de l'economia pública.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9762

Data del DOGV
:   09-01-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/13894


Data del document
:   22-12-2023

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

RESOLUCIÓ de 22 de desembre de 2023, de la Conselleria d'Hisenda, Economia i Administració Pública, per la qual es publiquen els projectes d'investigació de tesi a finançar i el nomenament de tutors de la Generalitat Valenciana de la convocatòria 2023 de les subvencions pel foment de la formació, la investigació i la transferència de coneixement entre el sistema universitari valencià i l'Administració pública valenciana en l'àmbit de l'economia pública. [2023/13642]  
Mitjançant l'Ordre 2/2021, de 5 de febrer, de la Conselleria d'Hisenda i Model Econòmic (DOGV 9021, 16.02.2021), modificada per l'Ordre 2/2023, de 14 de març, de la Conselleria d'Hisenda i Model Econòmic (DOGV 9560, 23.03.2023), s'establixen les bases reguladores per a la concessió de subvencions pel foment de la formació, la investigació i la transferència de coneixement entre el sistema universitari valencià i l'Administració pública valenciana en l'àmbit de l'economia pública.  
En aplicació d'estes bases reguladores, mitjançant la Resolució de 17 de maig de 2023, de la Conselleria d'Hisenda i Model Econòmic, es van convocar per a l'exercici 2023 les subvencions pel foment de la formació, la investigació i la transferència de coneixement entre el sistema universitari valencià i l'Administració pública valenciana en l'àmbit de l'economia pública (DOGV 9611, 06.06.2023).  
Per Resolució de 23 de novembre de 2023, de la Conselleria d'Hisenda, Economia i Administració Pública, es van concedir les subvencions de la convocatòria 2023, a la Universitat de València amb dos projectes de tesis a finançar, i a la Universitat d'Alacant, amb un projecte de tesi a finançar.  
Tal com establix la Resolució de 17 de maig de 2023, dins del termini de quinze dies naturals des de la publicació de la resolució de concessió en la seu electrònica de la Generalitat, les universitats beneficiàries d'estes subvencions han presentat una proposta de projectes d'investigació de tesis doctorals a finançar i que s'ajusten a les àrees prioritàries establides en la convocatòria.  
A este efecte, la Universitat de València va presentar una proposta ordenada amb quatre projectes d'investigació de tesis doctorals, mentre que la Universitat d'Alacant, va presentar una proposta ordenada amb dos projectes d'investigació de tesis doctorals. En tots dos casos, la data de presentació de les propostes va ser el 5 de desembre de 2023.  
Després de l'anàlisi de les propostes de projectes presentades i tenint en compte la viabilitat d'estos, així com l'existència de tutors disponibles en la Generalitat Valenciana, la Subdirecció General de Finançament ha emés amb data 15 de desembre de 2023, una proposta de resolució sobre els projectes d'investigació de tesi a finançar en la convocatòria 2023 i sobre el nomenament dels tutors de la Generalitat Valenciana.  
Per a dictar la present resolució és competent este òrgan administratiu, en virtut de les funcions establides en l'apartat setzé de la Resolució de 17 de maig de 2023, de la Conselleria d'Hisenda i Model Econòmic, per la qual es convoquen per a l'exercici 2023, les subvencions pel foment de la formació, la investigació i la transferència de coneixement entre el sistema universitari valencià i l'Administració pública valenciana en l'àmbit de l'economia pública (DOGV 9611, 06.06.2023), i de conformitat amb l'article 19 de l'Ordre 2/2021, de 5 de febrer, de la Conselleria d'Hisenda i Model Econòmic, i fent ús de la delegació conferida, dicte la següent resolució:  
  
Primer. Projectes de tesi a finançar  
Segon. Nomenament de tutors de la Generalitat Valenciana  
De conformitat amb el que s'establix en l'apartat 3 de l'article 6 de l'Ordre 2/2021, de 5 de febrer, es nomenen els tutors següents, empleats públics de la Generalitat Valenciana, que assessoraran i actuaran com a guia i enllaç en l'àmbit de la Generalitat Valenciana:  
- José Enrique Busó Llopis, cap del Servici de Coordinació i Suport del Sistema Universitari de la Conselleria d'Educació, Universitats i Ocupació, pel projecte de la Universitat de València «Mecanismes d'avaluació de les polítiques públiques universitàries: el finançament de les universitats públiques valencianes».  
- Jorge Teschendorff Cerezo, cap del Servici de Promoció del Coneixement i del Talent de l'Agència Valenciana d'Innovació pel projecte de la Universitat de València «Avaluació de les ajudes públiques a la innovació a la Comunitat Valenciana».  
- Miquel Angel Aparici Gayón, cap del Servici d'Anàlisi del Mercat de Treball i les Relacions Laborals de la Conselleria d'Educació, Universitats i Ocupació, pel projecte de la Universitat d'Alacant «Disseny i aplicació d'índexs de precarietat laboral multidimensional per a l'avaluació de polítiques públiques».  
  
Tercer. Publicació i notificació  
Ordenar la publicació d'esta resolució en la seu electrònica de la Generalitat Valenciana, en https://sede.gva.es/. En virtut del que es preveu en l'article 45 de la Llei 39/2015, d'1 d'octubre, del procediment administratiu comú de les administracions públiques, esta publicació tindrà tots els efectes de notificació practicada.  
  
Quart. Recursos  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar recurs potestatiu de reposició o bé plantejar directament un recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que va dictar l'acte en el termini d'un mes a comptar de l'endemà de la publicació de la present resolució.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació de la present resolució.  
  
València, 22 de desembre de 2023.- El director general de Finançament (p. d., Resolució de 08.06.2022; DOGV 9360): Nicolás Jannone Bellot.